Φεριάνα

Η Φεριάνα, γνωστή και με το λαογραφικό προσωνύμιο «Ρόδο της Φεριάνας», είναι πόλη της κεντρικής - δυτικής Τυνησίας και συγκεκριμένα του Κυβερνείου Αλ Κασράυν, από την πρωτεύουσα του οποίου Αλ Κασράυν, ή Κασερίν, απέχει 35 χλμ.. Από δε την Γκάφσα απέχει περίπου 75 χλμ., ενώ από την πρωτεύουσα Τύνιδα περί τα 340 χλμ.
Πρόκειται για παλαιά ιστορική πόλη συνοριακή των Βερβέρων. Είναι κτισμένη σε υψόμετρο 750 περίπου μέτρα κοντά στα Αλγερινά σύνορα. Έχει κλίμα ξηρό και άνυδρο. Κατά την απογραφή του 2004 ο πληθυσμός της αριθμούσε 24.198 κατοίκους, καλούμενοι Φεριανιανοί.

Στις 23 Ιουνίου του 1930 δοκιμάστηκε από σεισμό έντασης ΙΙΙ της κλίμακας Μερκάλι, καθώς και στις 15 Φεβρουαρίου του 1978 με ισχυρότερο σεισμό έντασης μέχρι V της ιδίας κλίμακας.

Βόρεια της πόλης αυτής βρίσκονται τα ερείπια της αρχαίας ρωμαϊκής πόλης Τελεπτής.

Παραπομπές

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.59ος, σελ.232.

Πόλεις της Τυνησίας